

**মৎস্য দপ্তর, পশ্চিমবঙ্গ সরকার**

**মৎস্যজীবী ক্রেডিট কার্ড**

মৎস্যজীবী ক্রেডিট কার্ড এর উদ্দেশ্য

মৎস্যজীবী ক্রেডিট কার্ড প্রকল্পে মৎস্যচাষীদের প্রয়োজনীয় মূলধনের চাহিদা মেটানোর জন্য সহজ শর্তে ও সময়মত ঋণ প্রদানের ব্যবস্থা করা হয়।

**মৎস্যজীবী ক্রেডিট কার্ড কারা পেতে পারে ?**

মৎস্যচাষের সাথে যুক্ত সকল ক্ষুদ্র/প্রান্তিক মৎস্যচাষী এবং স্বনির্ভর গোষ্ঠী(SHG), দায়বদ্ধ যৌথ দল (JLG) , মৎস্য উৎপাদক গোষ্ঠী (FPG), মৎস্য ফার্মার প্রডিউসার অরগানাইজেশন (FFPO) মৎস্যজীবী ক্রেডিট কার্ড পেতে পারে ।

উপভোক্তাদের যেকোনো রকম মৎস্য চাষ সম্পর্কিত ক্রিয়া-কলাপ এর সাথে ব্যক্তিগত বা ইজারা পদ্ধতিতে যুক্ত থাকতে হবে ।

মৎস্যজীবী ক্রেডিট কার্ড এর বৈশিষ্ট্য :-

* মৎস্যচাষী এর মাধ্যমে নূন্যধিক ২ লক্ষ টাকা লোন নিতে পারেন ।
* ক্রেডিট কার্ডে সুদের হার ৭%। নির্ধারিত সময়ে বা তার আগে ঋণ শোধ করতে পারার জন্য আরও ৩% ছাড় পাওয়া যায় ।
* ১.৬ লক্ষ টাকা পর্যন্ত ঋণ এর জন্য কোন “কোল্যাটারাল” লাগবে না।
* ফসল তোলা এবং বাজারজাতকরণের পরেই ঋণ পরিশোধ।
* ফসল তোলার পর নমনীয় ঋণ পরিশোধ এবং ফসল খারাপের সময় কালে ঋণ পরিশোধের সময়সীমা সংশোধন।

**দুয়ারে সরকার ক্যাম্পে আবেদন করার পদ্ধতি:-**

* দুয়ারে সরকার ক্যাম্পে মৎস্যজীবী ক্রেডিট কার্ডের আবেদনকারীকে নির্দিষ্ট বয়ানে আবেদন পত্র দাখিল করতে হবে।
* আবেদন পত্র সংশ্লিষ্ট দুয়ারে সরকার ক্যাম্প থেকেই পাওয়া যাবে।
* আবেদন পত্রের সঙ্গে আবেদনকারীকে প্রয়োজনীয় নথিপত্র জমা করতে হবে।
* ক্যাম্পে উপস্থিত আধিকারিক আবেদনপত্র গুলিকে যাচাই করে গ্রহণ করবেন এবং প্রাপ্তি স্বীকারের নথি দেবেন।

**প্রয়োজনীয় নথিপত্র**

* আবেদনকারীর পাসপোর্ট সাইজের ছবি দুই কপি
* আধার কার্ডের জেরক্স -স্ব প্রত্যায়িত
* ভোটার কার্ডের জেরক্স -স্ব প্রত্যায়িত
* মৎস্যজীবী পরিচয় পত্র জেরক্স (যদি থাকে) -স্ব প্রত্যায়িত
* বাসস্থানের ঠিকানার প্রমাণপত্র -স্ব প্রত্যায়িত
* জলাশয় এর তফসিলের ফটোকপি -স্ব প্রত্যায়িত
* মালিকানা সংক্রান্ত নথি (প্রধানের শংসাপত্র)
* জলাশয়ের লীজ সংক্রান্ত লিখিত নথি অথবা মৌখিক নথি বা পঞ্চায়েতি রাজ প্রতিষ্ঠান/পৌরসভা/পৌরনিগমের জন প্রতিনিধি এবং এফ.ই.ও দ্বারা প্রত্যয়িত

গৃহীত আবেদন পত্র গুলি উপযুক্ত নিয়ম মেনে নির্দিষ্ট ব্যাংকের ব্রাঞ্চে স্পন্সর করা হয়।